પંચમાં કુલ ૧૭ મુદ્દા હતા. જેમાં બે આક્ષેપોના મુદ્દા હાઇકોર્ટમાં પેન્ડિંગ હતા તેથી પંચે ૧૫ મુદ્દાનો અહેવાલ રજૂ કર્યો છે. તત્કાલીન મુખ્યપ્રધાન નરેન્દ્ર મોદી ઉપર તમામ અાક્ષેપો વિપક્ષે કર્યા હતા. વધુાં તેમણે કહ્યું હતું કે પંચે જ્યારે પ્રદેશ કોંગ્રેસના તત્કાલીન પ્રમુખ અર્જૂન મોઢવાડિયા અને વિપક્ષના તત્કાલીન નેતા શક્તિસિંહ ગોહિલને તેમની રજૂઆત અને પુરાવા સાથે હાજર થવા જણાવ્યું ત્યારે સૌપ્રથમ તેઓએ ૧૦ દિવસની મુદત માગી. ત્યાર બાદ ૧૧/૧૧/૧૧ના રોજ પંચ દ્વારા બીજી વખત તેમને રજૂઆત કરવાની તક આપવાનો પત્ર લખાયો ત્યારે તેમણે આ પંચને તેઓ સ્વીકારતા નથી અને તેઓ કોઇ સહકાર નહીં આપે તેવો પત્ર લખ્યો હતો. ત્યાર બાદ ૩૦/૧૧/૧૧ ફરી ત્રીજી તક આપીને રાષ્ટ્રપતિને ભ્રષ્ટાચારના મુદ્દે આક્ષેપો સાથે આવેદનપત્ર આપનાર અર્જુન મોઢવાડિયા અને શક્તિસિંહને રજૂ કરવા જણાવ્યું હતું.